संजू, संजय दत्त की ज़िंदगी का वो कडवा सच भी है, जिसे ये अभिनेता ख़ुद ही दुनिया के सामने रखना चाहता था l फिल्म में संजय दत्त के ड्रग एडिक्ट बनने से लेकर हथियार रखने के आरोप में जेल जाने और व्यक्तिगत जीवन में लापरवाह और बिगडैल होने के कई किस्से दिखाए जाएंगे l रणबीर कपूर फिल्म में लीड रोल में हैं और उनके साथ पिता सुनील दत्त के किरदार में परेश रावल, माँ नर्गिस के किरदार में मनीषा कोइराला, पत्नी मान्यता के रूप में दीया मिर्ज़ा और दोस्त के रूप में विक्की कौशल भी दिखेंगे l साथ में अनुष्का शर्मा और सोनम कपूर भी हैं l फिल्म 29 जून को रिलीज़ हो रही है l